Anexa 2 la GHIDUL APLICANTULUI-

Competiția pentru Subvenționarea Literaturii Tehnico-Științifice în anul 2022

|  |
| --- |
| CERERE DE FINANȚARE PENTRU SUBVENȚIONAREA EDITĂRII REVISTELOR CU CARACTER TEHNICO-ȘTIINȚIFIC |

Propunerea trebuie să fie clară, concisă, completă și să aibă următoarea structură:

1. Adresa de înaintare înregistrată şi adresa de solicitare a finanțării, din partea solicitantului;
2. Prezentarea revistei (cca. 3-4 pag.) cu motivarea clară a încadrării acesteia într-unul sau mai multe din domeniile enunţate în Secțiunea II. 1 din Ghidul aplicantului. Prezentarea va conţine misiunea revistei, anul apariţiei, prezenţa în baze date internaţionale şi/sau cataloage internaţionale în care este indexată revista, anul indexării şi link-ul bazei /catalogului (se va indica explicit situaţia indexării revistei în baza de date ISI / Clarivate Analytics şi Scopus – daca este cazul), detalii privind componența colegiului de redacţie cu evidenţierea prezentei personalităţilor ştiinţifice (se anexează CV-urile membrilor Colegiului de Redacţie), numărul de autori din străinătate şi ponderea acestora în total autori din ultimul an anterior depunerii solicitării de finanţare (se anexează lista autorilor care au publicat lucrări în anul anterior depunerii solicitării şi afilierea acestora), rata de acceptare (se anexează situaţia manuscriselor primite pentru publicare în anul anterior depunerii solicitării cu indicarea statutului admis/respins), prezentarea procesului de evaluare peer-review al revistei (se anexează 2 fişe de evaluare anonimizate de la 2 manuscrise acceptate şi 2 fişe de evaluare anonimizate de la 2 manuscrise respinse), tradiţia apariţiei, frecventa apariţiei, nr. abonamente/comenzi/ prezenţe în biblioteci/situaţia accesărilor online; se va menţiona adresa web pe care se află ultimeul număr al revistei;
3. Precizarea tematicii revistei propuse pentru subvenţionare cu încadrarea în unul din domeniile enunţate în Secțiunea II. 1 din Ghidul aplicantului**;**
4. Prezentarea generală a instituţiei/instituţiilor care editează revista: tradiţie, proiecte naţionale si internaţionale, publicaţii in domeniu in reviste naţionale şi internaţionale (cca. 1 pagină);
5. Fişa de calcul economic antecalcul pentru subvenţionarea literaturii tehnico-științifice (Reviste) (conform Anexei 4.2 la Ghidul aplicantului**)** va conţine o Notă de justificare, cu evidenţierea veniturilor pe categorii (taxe de publicare/articol, sponsorizări, fonduri proprii, etc.) şi a cheltuielilor pe categorii (taxe de indexare, manopera, materiale, cheltuieli indirecte, etc.);
6. Declaraţii.
   1. Declaraţia solicitantului din care să reiasă că respectiva revistă nu a fost propusă spre finanţare și la Ministerul Culturii (Administrația Fondului Cultural Naţional), sau la alte instituţii publice;
   2. Declaraţie din partea solicitantului de asumare a răspunderii cu privire la respectarea legii Drepturilor de autor;
   3. Declaraţie pe proprie răspundere a solicitantului prin care acesta își asumă că Revista este transmisă către minim 3 biblioteci naționale/internaționale sau indexată în baze de date internaționale, acest aspect urmând a fi verificat la decontare; **solicitantul va prezenta la decontare o dovadă că publicaţia este introdusă în circuitul bibliotecii(lor), cum ar fi: index, cod de înregistrare etc, acordat de aceasta /acestea**;
   4. Declaraţie de eligibilitate a solicitantului însoțită de acte doveditoare care să ateste următoarele:
7. este persoană juridică română, legal constituită, având prevăzut în obiectul de activitate editarea de literatură tehnico-ştiinţifică;
8. nu este declarat conform legii în incapacitate de plată, plăţile sau conturile nu îi sunt blocate conform unei hotărâri judecătoreşti);

Organizația solicitantă va depune și actul constitutiv.

6.5. Declaraţie privind indexarea / neindexarea revistei în baze de date internaţionale. În cazul în care revista este indexată se va indica explicit situaţia indexării revistei în bazele de date internaţionale ISI / Clarivate Analytics şi Scopus.